55 
Forinden vi stode tilbage i Scoresby Sund, oplagde vi 
ved Cap Stewart et Depot af Proviant og Ammunition. 
Dette Depot var medtaget som en yderligere Sikkerhedsforan¬ 
staltning for Expeditionen, hvis det Tilfælde skulde indtræde, at 
vi i 1892, paa Rejsen Syd efter til Angmagsalik, skulde møde 
saa uovervindelige Ishindringer, at vi bleve nødsagede til at 
opgive at gaa Syd paa og tvungne til at vende tilbage til 
Scoresby Sund. Vi vilde derved være i Stand til ved Cap 
Stewart at kunne afvente Opsendelsen af en eventuel Hjælpe- 
expedition. 
Depotet blev oplagt paa den lyngklædte Skraaning ved 
Grønlænderbusene (ved Cap Stewart) paa et Underlag af Sten. 
Det blev først dækket med et dobbelt Lag af et gammelt Sejl, 
ovenpaa hvilket der blev lagt flere Lag Græstørv. Det underste 
Lag med Græsset nedefter, det øverste med Græsset opefter. 
Kanten af Sejlet blev betynget med saa mange Sten, som vi 
kunde faa fat i, for at gjøre det saa vanskeligt som muligt for 
Bjørne at ødelægge Depotet. 
Aledens dette Arbejde stod paa, havde Naturforskerne be¬ 
nyttet Lejligheden til en kortvarig Undersøgelse af Fjældene i 
den nærmeste Omegn og blandt Andet været saa heldige at 
finde faststaaende Planteforsteninger. 
Kl. 6 om Aftenen vare vi færdige med alle Arbejder og 
satte nu igjen Coursen indefter i Fjorden. Taagen havde det 
meste af Dagen ligget ude i Fjordmundingen, og da det nu 
begyndte at blæse op med en frisk Østen, begyndte den at 
sætte ind efter, saa at vi vare meget glade ved at kunne for¬ 
lade Cap Stewart. 
Natten mellem den 20.—21. havde vi første Gang seet en 
Stjerne, det var Jupiter; da vi nu stode ind efter, saae vi allerede 
flere. Den følgende Aliddag, den 23., loddede vi tværs af Cap 
Stevenson paa 300 Fv. Vand, og ankrede om Aftenen igjen 
i Hekla Havn, som altsaa nu i nogen Tid skulde være vort 
Hjemsted, i de følgende Dage herskede der en travl Virk- 
